Boek: Padda en die voëlgesang | Maroela Media
Een pragtige herfsdag ontdek Padda ŉ pikswart lyster wat roerloos op die grond lê. Baie bekommerd wonder hy en sy vriende wat die voël makeer.
Padda en die voëlgesang is ŉ storie vol pret en pragtige illustrasies, maar bevat ook ŉ lewensles. In hierdie treffende verhaal maak die diere op ŉ eenvoudige dog mooi manier met die dood kennis en besef hulle hoe ŉ groot voorreg dit is om te lewe.
“Die stories van Padda en sy diverse groep vriende beeld uit dat die lewe moeilik kan wees, maar op die ou einde is dit goed en daar is troos: Moenie opgee nie en moenie geloof verloor nie, want jy is sterker as wat jy dink, en jy is nie alleen nie.”
*Die boek is ook beskikbaar in Engels, Sesotho, Xhosa en Zoeloe.
Max Velthuijs (1923-2005) was ŉ Nederlandse skilder, illustreerder en skrywer. In 2004 ontvang hy die Hans Christian Andersen-medalje vir sy “blywende bydrae tot kinderliteratuur”. Velthuijs is die beste bekend vir die Padda-prenteboeke. Die eerste was Frog in Love, in 1989 deur Andersen Press gepubliseer, wat internasionale erkenning verkry het.
Die Engelse voorblad.
Die Sesotho voorblad.
Die Xhosa voorblad.
Die Zoeloe voorblad.